<classify> Kavumbagu amekuwa na msimu mbaya chini ya kocha Stewart Hall, kiasi cha kumfanya kujutia maamuzi yake ya kuongeza mkataba wa mwaka mmoja kuendelea kuitumikia timu hiyo aliyojiunga nayo misimu miwili iliyopita akitokea Yanga.Akizungumza na gazeti hili, Kavumbagu raia wa Burundi, alisema benchi limemchosha na hayupo tayari kushawishika kuongeza mkataba kutokana na kuhofia kuua kiwango chake kwa kukaa benchi.Nashukuru wachezaji wenzangu na uongozi mzima wa Azam kwa kipindi chote cha misimu miwili niliyochezea timu yao, kwa sasa mkataba wangu umekwisha na nimeona inatosha ni vyema nikasake changamoto sehemu nyingine nitakapopata nafasi ya kucheza na kuimarisha kiwango changu, alisema Kavumbagu.Mshambuliaji huyo aliyeifungia Azam mabao msimu huu kwenye mechi za ligi, alisema hajajua ni timu gani ataichezea msimu ujao, lakini angependa kujiunga na timu kubwa za Yanga na Simba kama zitamuhitaji .Alisema amekuwa akivutiwa na timu hizo mbili nchini kutokana na namna zilivyo na ushindani mkubwa na mashabiki wengi ambao wanazipenda na alikuwa na wakati mzuri wakati akiichezea timu ya Yanga.  <topic>: michezo 